***Հիմնավորում***

**«Հայաստանի Հանրապետության կառավարության 2002 թվականի սեպտեմբերի 12-ի թիվ 1566-Ն որոշման մեջ փոփոխություն և լրացում կատարելու մասին» Հայաստանի Հանրապետության կառավարության որոշման**

***նախագծի***

**1 *Ընթացիկ իրավիճակը և ակտի ընդունման անհրաժեշտությունը***

«Ոստիկանության մասին»օրենքի 19-րդ հոդվածի 1-ին մասի 3-րդ կետի համաձայն՝ քաղաքացիներին և կազմակերպություններին պատկանող հատուկ հաշվառման ենթակա առարկաների, սարքավորումների և փաստաթղթերի հաշվառման, դրանց վերաբերյալ տեղեկությունների տրամադրման կարգը, ինչպես նաև հատուկ հաշվառման ենթակա առարկաների, սարքավորումների և փաստաթղթերի ցանկը սահմանում է Կառավարությունը։ Ի կատարումն սույ նորմի պահանջի՝ **Հայաստանի Հանրապետության կառավարության 2002 թվականի սեպտեմբերի 12-ի թիվ 1566-Ն որոշմամբ հաստատվում է՝** քաղաքացիներին և կազմակերպություններին պատկանող` ոստիկանության կողմից հատուկ հաշվառման ենթակա առարկաների, սարքավորումների և փաստաթղթերի ցանկը։

«Զենքի շրջանառության կարգավորման մասին» ՀՀ օրենքի 32-րդ հոդվածի 1-ին մասի համաձայն՝ Հայաստանի Հանրապետությունում քաղաքացիական և ծառայողական զենքի շրջանառության նկատմամբ, իր իրավասության սահմաններում վերահսկողություն է իրականացնում Հայաստանի Հանրապետության ոստիկանությունը, ուստի անհրաժեշտությաւն է առաջացել **Հայաստանի Հանրապետության կառավարության 2002 թվականի սեպտեմբերի 12-ի թիվ 1566-Ն որոշման** հավելվածով հաստատված ցանկի3-րդ կետում ներառել նաև **վերահսկողությունից դուրս մնացած զենքի վերաբերյալ կարգավորումներ**:

**2․** **Կարգավորման նպատակը և բնույթը:**

Նախագիծը մշակվել է քաղաքացիներին և կազմակերպություններին պատկանող` ոստիկանության կողմից հատուկ հաշվառման ենթակա առարկաների, սարքավորումների և փաստաթղթերի ցանկը լրացնելու, ինչպես նաև **զենքի շրջանառության նկատմամբ վերահսկողությունն ուժեղացնելու, ոստիկանությունում հաշվառված զենքերի անօրինական օտարումը կանխելու** նպատակով։

***3․ Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին***

Նախագծի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում:

***4․ Նախագծերի մշակման գործընթացում ներգրավված ինստիտուտները և անձինք.***

Նախագիծը մշակվել է ՀՀ ոստիկանության կողմից:

**5. Ակնկալվող արդյունքը**.

Նախագծի ընդումամբ կիրականացվի վերահսկողությունից դուրս մնացած զենքի հաշվառում Հայաստանի Հանրապետության ներքին գործերի նախարարության ոստիկանության ինֆորմացիոն կենտրոնում**:**

**6**. **Կապը ռազմավարական փաստաթղթերի հետ.՝** Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.

Նախագիծը ռազմավարական փաստաթղթերից չի բխում։ Նախագիծը մշակվել է ի կատարումն ՀՀ վարչապետի 2022 թվականի դեկտեմբերի 30-ի **«Զենքի շրջանառության կարգավորման մասին» և «Լիցենզավորման մասին» օրենքում փոփոխություններ և լրացումներ կատարելու մասին» օրենքների կիրարկումն ապահովող միջոցառումները հաստատելու մասին»** թիվ 1562 որոշմամբ հաստատված հավելվածի 21-րդ կետի։

**ՀՀ ներքին գործերի նախարարություն**